钦定古今图书集成/历象汇编/岁功典/第066卷 > 七夕织女歌 方夔
## 钦定古今图书集成/历象汇编/岁功典/第066卷 > 七夕织女歌 方夔

牛郎咫尺隔天河，鹊桥散后离恨多。今夕不知复何
夕，遥看新月横金波。抛梭掷纴愁零乱，彩凤飘飘度
霄汉。重来指点昔游处，香奁宝箧虫丝满。一年一度
承君颜，相别相逢比梦间。旧愁未了新愁起，已见红
日衔青山。当初谩道仙家别，日远月长不相接。不似
人间夫与妻，百岁光阴长会合。